CELEX: 32021D0563
Language: fi
Date: 2021-03-31 00:00:00
Title: Komission täytäntöönpanopäätös (EU) 2021/563, annettu 31 päivänä maaliskuuta 2021, tiettyjen sitovaa alkuperätietoa koskevien päätösten voimassaolosta (tiedoksiannettu numerolla C(2021) 2072) (ainoastaan ranskan- ja hollanninkieliset tekstit ovat todistusvoimaisia)

7.4.2021   
               
               
                  FI
               
               
                  Euroopan unionin virallinen lehti
               
               
                  L 119/117
               
            
         KOMISSION TÄYTÄNTÖÖNPANOPÄÄTÖS (EU) 2021/563,
         annettu 31 päivänä maaliskuuta 2021,
         tiettyjen sitovaa alkuperätietoa koskevien päätösten voimassaolosta
         
            
               (tiedoksiannettu numerolla C(2021) 2072)
            
         
         (ainoastaan ranskan- ja hollanninkieliset tekstit ovat todistusvoimaisia)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1), jäljempänä ’koodeksi’, ja erityisesti sen 34 artiklan 11 kohdan ja 37 artiklan 2 kohdan ensimmäisen alakohdan a alakohdan,
         on kuullut tullikoodeksikomiteaa,
         sekä katsoo seuraavaa:
         
                     (1)
                  
                  
                     Koodeksin 33 artiklan 1 kohdassa säädetään, että tulliviranomaisten on hakemuksesta tehtävä sitovaa alkuperätietoa koskevia päätöksiä, jäljempänä ’SAT-päätökset’. Komission täytäntöönpanoasetuksen (EU) 2015/2447 (2) 19 artiklan 1 kohdassa säädetään, että tulliviranomaisten on toimitettava komissiolle SAT-päätöksiä koskevat asiaankuuluvat tiedot neljännesvuosittain.
                  
               
                     (2)
                  
                  
                     Liitteessä tarkoitetuissa SAT-päätöksissä määritetään etuuskohteluun oikeuttamaton tavaroiden alkuperä koodeksin 60 artiklan 2 kohdan kanssa ristiriitaisella tavalla. Kyseiset SAT-päätökset ovat ristiriidassa erityisesti mainitussa artiklassa vahvistettujen alkuperäaseman saamista koskevien sääntöjen kanssa, koska viimeisessä tuotantomaassa suoritettu valmistus tai käsittely ei ole taloudellisesti perusteltua komission delegoidun asetuksen (EU) 2015/2446 (3) 33 artiklassa tarkoitetulla tavalla.
                  
               
                     (3)
                  
                  
                     Koodeksin 60 artiklan 2 kohdassa säädetään, että tavaran, jonka tuottaminen on tapahtunut useammassa kuin yhdessä maassa tai alueella, on katsottava olevan peräisin siitä maasta tai siltä alueelta, jossa sille on suoritettu tähän tarkoitukseen varustetussa yrityksessä viimeinen merkittävä ja taloudellisesti perusteltu jalostus tai käsittely, joka on johtanut uuden tuotteen valmistukseen tai edustaa merkittävää valmistusastetta.
                  
               
                     (4)
                  
                  
                     Delegoidun asetuksen (EU) 2015/2446 33 artiklassa säädetään, että muussa maassa tai muulla alueella suoritettua valmistusta tai käsittelyä on pidettävä taloudellisesti perustelemattomana, jos saatavilla olevien tietojen perusteella todetaan, että toiminnon tarkoituksena oli välttää koodeksin 59 artiklassa tarkoitettujen toimenpiteiden soveltaminen.
                  
               
                     (5)
                  
                  
                     Komission täytäntöönpanoasetuksella (EU) 2018/886 (4) otetaan käyttöön tiettyjä Amerikan yhdysvaltojen alkuperätuotteita koskevia kauppapoliittisia toimenpiteitä. Tuotteet, joihin näitä kauppapoliittisia toimenpiteitä sovelletaan, luetellaan mainitun asetuksen liitteessä I. Mainitussa liitteessä olevassa luettelossa mainitaan muun muassa CN-koodi 8711 50 00, johon kuuluvat iskutilavuudeltaan yli 800 cm3:n iskumäntäpolttomoottorilla varustetut moottoripyörät. Asetuksessa (EU) 2018/886 säädetyt toimenpiteet ovat koodeksin 59 artiklassa tarkoitettuja toimenpiteitä.
                  
               
                     (6)
                  
                  
                     Euroopan unionin kauppapoliittisten toimenpiteiden julkaisemisen jälkeen liitteessä tarkoitettujen SAT-päätösten soveltamisalaan kuuluvien CN-koodin 8711 50 00 moottoripyörien valmistaja ilmoitti Yhdysvaltojen arvopaperi- ja pörssikomitealle 25 päivänä kesäkuuta 2018 toimitetulla 8-K-lomakkeella (5) suunnitelmastaan siirtää tiettyjen Euroopan unionin markkinoille tarkoitettujen moottoripyörien tuotanto Amerikan yhdysvalloista sen toisessa maassa sijaitseville kansainvälisille tuotantolaitoksille välttääkseen Euroopan unionin kauppapoliittiset toimenpiteet.
                  
               
                     (7)
                  
                  
                     Vaikka kauppapoliittisten toimenpiteiden välttäminen ei välttämättä ole tuotannon siirtämisen ainoa syy, delegoidun asetuksen (EU) 2015/2446 33 artiklan ensimmäisessä kohdassa mainittujen edellytysten katsotaan täyttyvän käytettävissä olevien tietojen perusteella. Viimeisessä tuotantomaassa suoritettua valmistusta tai käsittelyä pidetään sen vuoksi taloudellisesti perustelemattomana. Näin ollen moottoripyörien etuuskohteluun oikeuttamattoman alkuperän määrittämisen on perustuttava mainitun 33 artiklan kolmanteen kohtaan.
                  
               
                     (8)
                  
                  
                     Mainitussa kohdassa säädetään, että kun tavaroiden viimeinen valmistus tai käsittely katsotaan taloudellisesti perustelemattomaksi, on katsottava, että tavaroille on tehty viimeinen merkittävä taloudellisesti perusteltu valmistus tai käsittely, joka on johtanut uuden tuotteen valmistukseen tai edustaa merkittävää valmiusastetta, siinä maassa tai sillä alueella, josta tai jolta suurin osa aineksista on peräisin kyseisten ainesten arvon perusteella määritettynä.
                  
               
                     (9)
                  
                  
                     Koska liitteessä tarkoitettujen SAT-päätösten soveltamisalaan kuuluvien moottoripyörien etuuskohteluun oikeuttamattoman alkuperän määrittäminen ei perustu delegoidun asetuksen (EU) 2015/2446 33 artiklan kolmannessa kohdassa vahvistettuun sääntöön, komissio katsoo, että tällainen etuuskohteluun oikeuttamattoman alkuperän määrittäminen on ristiriidassa koodeksin 60 artiklan 2 kohdan kanssa yhdessä delegoidun asetuksen (EU) 2015/2446 33 artiklan kanssa.
                  
               
                     (10)
                  
                  
                     Koodeksin 23 artiklan 3 kohdan mukaan päätöksen tehneet tulliviranomaiset voivat milloin tahansa peruuttaa, muuttaa tai kumota päätöksen, jos se ei ole tullilainsäädännön mukainen. Tulliviranomaiset, jotka tekivät liitteessä tarkoitetut SAT-päätökset, eivät kuitenkaan ole kumonneet niitä.
                  
               
                     (11)
                  
                  
                     Sen vuoksi asianomaiset SAT-päätökset olisi kumottava, jotta voidaan varmistaa, että tavaroiden etuuskohteluun oikeuttamaton alkuperä määritetään oikein ja yhdenmukaisesti. Sen vuoksi kyseiset SAT-päätökset tehneen tulliviranomaisen olisi kumottava ne mahdollisimman pian tämän päätöksen tiedoksi antamisen jälkeen, ja ilmoitettava siitä komissiolle,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Liitteessä olevan taulukon sarakkeessa 1 tarkoitetut SAT-päätökset, jotka mainitun taulukon sarakkeessa 2 eritelty tulliviranomainen on tehnyt kyseisen taulukon sarakkeessa 3 eritellyn tuotteen osalta, kumotaan 2 kohdan mukaisesti.
            
            
               2.   Liitteessä olevan taulukon sarakkeessa 2 eritellyn tulliviranomaisen on kumottava kyseisessä taulukossa olevassa sarakkeessa 1 tarkoitetut SAT-päätökset ja ilmoitettava siitä asianomaiselle päätöksenhaltijalle mahdollisimman pian ja viimeistään 10 päivän kuluttua tämän päätöksen tiedoksi antamisesta.
            
            
               3.   Kun tulliviranomainen kumoaa SAT-päätökset ja antaa sen tiedoksi 2 kohdan mukaisesti, sen on ilmoitettava asiasta komissiolle.
            
         
         
            2 artikla
            Tämä päätös on osoitettu Belgian kuningaskunnalle.
         
         
            Tehty Brysselissä 31 päivänä maaliskuuta 2021.
            
               
                  Komission puolesta
               
               Paolo GENTILONI
               
                  Komission jäsen
               
            
         
         
            (1)  EUVL L 269, 10.10.2013, s. 1.
         
            (2)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
         
            (3)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).
         
            (4)  Komission täytäntöönpanoasetus (EU) 2018/886, annettu 20 päivänä kesäkuuta 2018, Amerikan yhdysvalloista peräisin olevia tiettyjä tuotteita koskevista tietyistä kauppapoliittisista toimenpiteistä ja täytäntöönpanoasetuksen (EU) 2018/724 muuttamisesta (EUVL L 158, 21.6.2018, s. 5).
         
            (5)  https://sec.report/Document/0000793952-18-000038
      
      
         
            LIITE
            
                        Sitova alkuperätieto – viitenumero
                     
                     
                        Tulliviranomainen
                     
                     
                        Tuotteen CN-koodi
                     
                  
                        1
                     
                     
                        2
                     
                     
                        3
                     
                  
                        BE-20192406001
                     
                     
                        Direction générale Analyses Economiques et Economie internationale
                        Service Commerce et Investissements internationaux
                        bâtiment Atrium C
                        Rue du Progrès 50
                        1210  Bruxelles
                        Belgique
                        Federale Overheidsdienst Economie, KMO, Middenstand en Energie
                        Algemene Directie Economische Analyses en Internationale Economie
                        Dienst internationale handel en investeringen
                        City Atrium C
                        Vooruitgangsstraat 50
                        1210 Brussel
                        België
                     
                     
                        8711 50 00 
                     
                  
                        BE-20192406002
                     
                     
                        Direction générale Analyses Economiques et Economie internationale
                        
                                    Service Commerce et Investissements internationaux
                                 
                              
                                    bâtiment Atrium C
                                 
                              
                                    Rue du Progrès 50
                                 
                              
                                    1210 Bruxelles
                                 
                              
                                    Belgique
                                 
                              Federale Overheidsdienst Economie, KMO, Middenstand en Energie
                        Algemene Directie Economische Analyses en Internationale Economie
                        
                                    Dienst internationale handel en investeringen
                                 
                              
                                    City Atrium C
                                 
                              
                                    Vooruitgangsstraat 50
                                 
                              
                                    1210 Brussel
                                 
                              
                                    België
                                 
                              
                     
                        8711 50 00